ফজল ভাই চলে গেছেন। কিন্তু পৃথিবীটা বেঁচে আছে ঠিক তার কবিতার মতো। জীবদ্দশায় যা ভাবতে তাঁর কষ্ট হয়েছিল। তিনি নেই কিন্তু প্রজাপতিকূল ফুলে ফুলে নেচে নেচে বর্ণাঢ্য খেলা খেলছে, প্রেমে মত্ত হচ্ছে তরুণ তরুণী- এ সত্যিই এক নির্মম নিয়ম। নিষ্ঠুর প্রকৃতি যেন আবদ্ধ এই কঠিন নিয়মে। এই নিয়মের ব্যত্যয় ঘটেনি কারো ক্ষেত্রে। না কবি-না সাধারণ মানুষ। পার্থক্য এই, সাধারণ মানুষ ভবিষ্যত নিয়ে ভাবে না- ভাবতে পারেও না। কবিরা পারেন। তারা ভাবেন আর সেই ভাবনা শব্দমালায় গেঁথে লিপিবদ্ধ করে যান- যাকে আমরা বলি- ‘কবিতা’।